**Ikke medhold i klage over formuleringen tilbud i tilbudsnr.**

Du har den       klaget over kirkegårdsvedtægten ved       Kirkegård, idet du ikke mener at være forpligtet til at betale for vedligeholdelse for perioden       til      . Du har i din klage bl.a. anført, at vedligeholdelsesaftale nr.       er udfærdiget som et tilbud, som du ikke ønsker at acceptere, hvorfor du ikke anser dig for bundet af aftalen og derfor ikke skal betale.

Dette har provstiudvalget betragtet som en klage over kirkegårdens vedtægter.

**Afgørelse**

Provstiudvalget kan ikke give dig medhold i klagen.

Afgørelsen uddybes nærmere nedenfor under begrundelsen.

**Sagsfremstilling**

Du har den       klaget over kirkegårdsvedtægten ved       Kirkegård, idet du ikke mener at være forpligtet til at betale for vedligeholdelse for perioden       til      . Du har i din klage bl.a. anført, at vedligeholdelsesaftale nr.       er udfærdiget som et tilbud, som du ikke ønsker at acceptere, hvorfor du ikke anser dig for bundet af aftalen og derfor ikke skal betale.

Vedtægten for       Kirkegård er godkendt af provstiudvalget den      . I vedtægten står i afsnit      , at       der er obligatorisk vedligehold på gravsteder i græs.

Bedemand       henvendte sig den       til kirkegården med besked om, at afdøde skulle begraves i gravsted nr.      . Afdøde blev begravet den      .

Kirkegården udfærdigede herefter den       en vedligeholdelsesaftale nr.       for vedligehold fra den       til den      . Aftalen blev udfærdiget som et tilbud med anmodning om betaling.

Den       anmodede provstiudvalget om       Menighedsråds udtalelse i sagen.

Den       modtog provstiudvalget udtalelsen.

Menighedsrådet skriver, at

Den       sendte provstiudvalget det indhentede materiale i sagen i partshøring hos dig med mulighed for at fremkomme med eventuelle yderligere bemærkninger senest den      .

Provstiudvalget har den      modtaget yderligere fra dig. Du skriver, at      .

**Begrundelse**

Provstiudvalget har overordnet set ved din afgørelse lagt vægt på, at kirkegårdsvedtægten er i overensstemmelse med og overholder gældende regler på området.

I kirkegårdsvedtægtens §       står, at der er obligatorisk vedligehold af gravsteder i græs.

Det fremgår af Kirkeministeriets vejledning om kirkegårdsvedtægter, afsnit 5.7.4, at gravsteder skal vedligeholdes, og at nogle selv vælger at stå for vedligeholdelsen af gravstedet. Det fremgår videre af vejledningen, at for visse typer af gravsteder er det ikke muligt for gravstedsbrugeren selv at stå for vedligeholdelsen af gravstedet. Det gælder fx kistegravsteder og urnegravsteder i fælles plæne. Her må menighedsrådet betinge sig, at der samtidig med aftalen om erhvervelse af gravstedet indgås en aftale med menighedsrådet om, at menighedsrådet står for vedligeholdelsen af gravstedet. Endelig fremgår det af vejledningen, at nogle menighedsråd har indrettet særlige afsnit, som er karakteriseret ved en særlig indretning, fx skovpræg, hvor kirkegården må betinge sig at stå for vedligeholdelsen, da det særlige præg ellers ikke vil kunne opretholdes.

Du har i din klage anført, at der ikke er indgået en aftale, da du ikke ønsker at acceptere tilbuddet.

Provstiudvalget kan generelt oplyse dig, at baggrunden for, at en vedligeholdelsesaftale udfærdiges som et ”tilbud”, skyldes, at mange pårørende til afdøde ønsker at se flere forskellige tilbud på typer af gravsteder samt forskellige typer vedligehold af disse. IT-systemet er derfor opsat til, at de pårørende kan få flere tilbud med hjem og derefter træffe beslutning om, hvad man ønsker. Muligheden for at oprette flere tilbud i systemet er altså årsagen til, at man skriver tilbud på ”regningen”. Når en regning er betalt, er tilbuddet accepteret, og der bliver sendt en endelige kvittering/faktura på det valgte tilbud.

I forhold til din klage skal provstiudvalget bemærke, at bedemand       kontaktede kirkegården den      i anledning af afdødes død med besked om, at afdøde skulle begraves i gravsted nr.      . Afdøde blev begravet i overensstemmelse med bedemandens anmodning. Bedemanden kontaktede kirkegården på baggrund af din henvendelse til bedemanden. Bedemanden handlede derfor som din fuldmægtig og kunne forpligte kirkegården i dit navn.[[1]](#footnote-1) En fuldmægtig handler i fuldmagtsgiverens navn og for fuldmagtsgiverens regning.

På den baggrund finder provstiudvalget, at der ved bedemandens henvendelse blev indgået en aftale om vedligeholdelse af gravstedet, idet der er obligatorisk vedligehold på alle plænegravsteder.

Det fremsendte tilbud er imidlertid ikke et tilbud om at indgå en aftale om forlængelse af brugsretten med hertil obligatorisk vedligeholdelse, idet aftalen allerede var indgået og effektueret ved bedemandens henvendelse. Det er alene en bekræftelse af aftalen samt anmodning om betaling for ydelserne i anledning af aftalen.

Det er derfor påkrævet, at der bliver betalt for vedligeholdelsesaftale nr.      . Dine bemærkninger af den       fører ikke til en ændret vurdering.

**Regelgrundlag**

Det fremgår af bekendtgørelse om folkekirkens kirkebygninger og kirkegårde § 46, stk. 2[[2]](#footnote-2), at provstiudvalgets afgørelser i henhold til lov om folkekirkens kirkebygninger og kirkegårde kan påklages til biskoppen. Dette gælder bl.a. vedtægtsbestemmelser i kirkegårdsvedtægter, der er godkendt af provstiudvalg, herunder takstfastsættelsen. Ifølge bestemmelsens stk. 3, kan biskoppens afgørelser ikke indbringes for anden administrativ myndighed.

Det fremgår af lov om folkekirkens kirkebygninger og kirkegårde[[3]](#footnote-3) § 12, at der ved enhver kirkegård skal være en af provstiudvalget godkendt vedtægt for orden på kirkegården og dennes benyttelse, herunder blandt andet bestemmelse om gravsteders størrelse, fredningstiders længde og takstbestemmelser vedrørende erhvervelse, fornyelse og vedligeholdelse af gravsteder.

Ifølge lovens § 13 er fredningstiden den periode, i hvilken et gravsted ikke kan nedlægges, og den er mindst 20 år, men i kirkegårdsvedtægten kan fredningstiden fastsættes til en længere periode.

Af lovens § 17, stk. 1, fremgår, at et gravsted ikke kan nedlægges forinden fredningstiden efter den seneste begravelse er udløbet. Af stk. 3, fremgår, at når brugsretten til et gravsted udløber, kan den kræves forlænget mod betaling. Det fremgår af noten til denne bestemmelse, at dette ikke hjemler adgang til at fravige kravet om betaling i tilfælde af fornyelse af brugsretten til et gravsted ved brugsrettens udløb.

Det fremgår af kirkegårdsvedtægten for       §      , at ved begravelse i et bestående gravsted, skal gravstedsretten om nødvendigt forlænges for det tidsrum, hvormed fredningstiden efter den seneste begravelse overstiger den løbende brugsperiode. Vedtægten, der var gældende på tidspunktet for      ’s erhvervelse af gravstedet, indeholdt i §       en lignende bestemmelse.

Af kirkegårdsvedtægten §       fremgår, at fredningstiden – den tid, hvori en grav skal ligge urørt – for kistegrave er       år.

Af kirkegårdsvedtægtens §       fremgår det endeligt, at der er obligatorisk vedligehold på alle gravsteder i græs.

Det følger af Kirkeministeriets vejledning om kirkegårdsvedtægter fra juni 2018, afsnit 5.7.4.[[4]](#footnote-4), at gravsteder skal vedligeholdes. Nogle vælger selv at stå for vedligeholdelsen af gravstedet. Andre indgår en aftale med kirkegårdsbestyrelsen om, at kirkegården mod betaling sørger for vedligeholdelsen.

Kirkegårdsvedtægten skal indeholde takster for vedligeholdelse af gravsteder for et år, og der skal fastsættes en takst for vedligeholdelse i en brugsperiode.

Taksten for vedligeholdelse skal svare til de omkostninger, der er forbundet med at levere ydelsen. Der kan ikke ydes tilskud til nedbringelse af taksterne for vedligeholdelse.

Taksterne skal specificeres for kistegravsteder af forskellig størrelse (en eller flere gravpladser) og eventuelt type, hvis kirkegården tilbyder forskellige muligheder. Tilsvarende gælder for urnegravsteder.

Ud over grundtaksten for vedligeholdelse kan der fastsættes tillægstakster for fx grandækning og plantning af forårs- og sommerblomster.

Derudover kan der fastsættes en takst for andre arbejder, som udføres efter regning, eventuelt efter forudgående skriftligt tilbud.

Takster for gravning, tilkastning og planering af grave skal fremgå af vedtægten. Der kan ydes tilskud til folkekirkemedlemmer til nedbringelse af taksterne for disse ydelser. Taksterne kan specificeres for voksengrave, børnegrave og urnegrave.

For visse typer af gravsteder er det ikke muligt for gravstedsbrugeren selv at stå for vedligeholdelsen af gravstedet. Det gælder fx kistegravsteder og urnegravsteder i fælles plæne. Her må menighedsrådet betinge sig, at der samtidig med aftalen om erhvervelse af gravstedet indgås en aftale med menighedsrådet om, at menighedsrådet står for vedligeholdelsen af gravstedet.

Nogle menighedsråd har indrettet særlige afsnit, som er karakteriseret ved en særlig indretning fx skovpræg, hvor kirkegården må betinge sig at stå for vedligeholdelsen, da det særlige præg ellers ikke vil kunne opretholdes.

For sådanne gravsteder skal der – selv om betaling for vedligeholdelse er obligatorisk – beregnes særskilte takster for henholdsvis erhvervelse af gravsted og vedligeholdelse af gravsted.

Af aftalelovens § 10, stk. 1 fremgår, at en fuldmægtig handler i fuldmagtsgiverens navn og for fuldmagtsgiverens regning.[[5]](#footnote-5)

**Klagevejledning**

Du kan klage over afgørelsen til biskoppen over       Stift, adresse      , e-mail      . Du skal sende din klage inden en måned efter, at du er blevet bekendt med afgørelsen.

Med venlig hilsen

      Provstiudvalg

Kopi til       Menighedsråd

1. ##  Se Østre Landsret dom i sag anke 10. afd. nr. B-2895-12. Refereret af andre i U 2013.1204 Ø

 [↑](#footnote-ref-1)
2. Bekendtgørelse nr. 1172 ad 19. september 2016 om folkekirkens kirkebygninger og kirkegårde [↑](#footnote-ref-2)
3. Lovbekendtgørelse nr. 1156 af 1. september 2016 om folkekirkens kirkebygninger og kirkegårde [↑](#footnote-ref-3)
4. [Kirkeministeriets vejledning om kirkegårdsvedtægter fra juni 2018, afsnit 5.7.4.](https://www.altomkirkegaarde.dk/fileadmin/user_upload/Dokumenter/Vejledninger/Vejledning_om_kirkegaardsvedtaegter.pdf) [↑](#footnote-ref-4)
5. [Bekendtgørelse af lov om aftaler og andre retshandler på formuerettens område nr 193 af 02/03/2016](https://www.retsinformation.dk/eli/lta/2016/193) § 10, stk. 1 [↑](#footnote-ref-5)